السلام عليكم ورحمة الله وبركاته. اهلا بحضراتكم في المقطع رقم مية تلاتة وتمانين من مقاطع التجول والمقطع رقم ستة من مقاطع تدبر سورة يوسف افتح المصحف على صورة يوسف ونراجع مع بعض بسرعة. في تسعة وعشرين آية. احنا خدنا تسعة وعشرين آية
كم مشهد واحد؟ مشهد يوسف ويعقوب بيتكلموا عن الرؤية. اتنين مشهد المؤامرة بتاعة اخوة يوسف. تلاتة مشهد الخديعة اللي استطاعوا بها اقناع سيدنا يوسف منه. اربعة مشهد الجريمة اه والقاء يوسف في غيابة الجب. خمسة مشهد القميص والدم الكذب
ودموع التماسيح. ستة مشهد الاخراج من الجب. سبعة مشهد البيع بدراهم معدودة. الراجل طيب من مصر وقرر تمانية مشهد المراودة وهم وهمت به وعدم همه بها يعني همها به وعدم همه بها. لانه رأى برهان ربه. تسعة مشهد التسابق نحو الباب والتدافع
هو قطع القميص من الخلف وفتح الباب واذا بالزوج واقف عشرة مشهد توجيه الاتهامات المتبادلة بين المرأة وبين آآ سيدنا يوسف هي قالت من اراد باهلك سوءا واقترحت انه يسجن او عذاب اليم. وهو قال هي روجتني عن نفسي. حداشر المشهد الحداشر مشهد التحقيق
دليل الجنائي اللي جه في صالح سيدنا يوسف لانه طلع مقطوع من ورا ومحاولة تهدئة الامر وكنسة تراب تحت السجادة وان يوسف يقفل بقه وما يتكلمش وهي تطلب المغفرة وخلاص
حداشر مشهد في تسعة وعشرين اية صورة ايقاعها سريع جدا تمثيلات تمثيليات ايه اللي بتتفرجوا عليها بجد والله الفن كله اهو ده الفن كله اهو قصة وحبكة وسيناريو وخيال مشاعر مشاعر بتشد الواحد لشكل مش معقول
يعني الحداد شفنا مشاعر الخوف ومشاعر الحقد ومشاعر الحسد ومشاعر الامل ومشاعر الشهوة ومشاعر الخيانة ومشاعر الظلم اقرا بقى معي من الاية تلاتين. يلا النهاردة هنشوف بقى مشهد يرفع لنا الضغط برضه
ماشي النهاردة بقى اقرا معي من اي تلاتين وقال نسوة في المدينة امرأة العزيز تراود فتاها عن نفسه. قد شغفها حبا. انا لنراها في ضلال مبين وقال نسوة نسوة ونساء ونسوان من الكلمات العربية التي ليس لها مفرد من لفظها
يعني ما فيش مفرد لكلمة نساء. ما فيش مفرد لكلمة نسوة. المفرد بتاعها امرأة. مش من نفس اللفظ وعلى فكرة بالنسبة للمصريين اللي سامعيني دلوقتي كلمة نسوان ما هياش شتيمة. هو مش تقليل من قدر حد كلمة عربية سليمة جدا
وتعتبر جمع الكثير. فيه حاجة اسمها جمع القليل وجمع الكثير. نساء كثيرات يتقال عليهم نسوان فما فيش حاجة اسمها اربع خمس ستات يبقوا نسوان. ده مش حقيقي. نسوان يعني ميدان التحرير مليان ستات. ده اسمه نسوان. ماشي؟ طيب
لكن اربعة خمسة يتقال عليهم نسوة وقال نسوة يعني عدد قليل من النساء يروى ان انهن كن نساء القصر زوجة الخباز وزوجة السجان وزوجة الحارس وزوجة الطباخ كده يعني فالنساء وزوجات الرجالة اللي بيشتغلوا في القصر
وقال نسوة في المدينة يعني النسوة بتوع القصر طلعوا نشروا الفضيحة بين نساء المدينة اتكلموا في المدينة وفي شوارع المدينة. وقال نسوة في المدينة امرأة العزيز تراود فتاها عن نفسه قد شغفها حبا
اول مفاجأة هنا ايه القصة طلعت بتدور في بيت العريس. اللي هو تاني راجل في الدولة بعد الملك حاكم مصر اللي هو اقوى رجل في العالم احنا كل ده لغاية دلوقتي ما كناش نعرف انها بتدور في بيت العزيز
وان دي امرأة العزيز. كل ده احنا ما كناش نعرف في القصة. فالمفروض دلوقتي احنا بنتفاجأ لان القصة دي بتدور في بيت مهم اوي. في البيت الابيض طيب الحاجة التانية هم لم يذكروها بالاسم بل ذكروها بالصفة
امرأة عزيز دي صفة تعطي اثارة اكبر للقصة فالبهارات اللي الستات بيحطوها على القصة عشان تكبر مش مقصودة. مقصودة. امرأة العزيز مش عطيات اللي في الدور التاني. لا ده امرأة العزاء
تراود فتاها عن نفسه الصفة دي تعطي بهارات كبيرة. عارف انت اللي بيحط حاجة تقوم مولعة نار. يحط كده ايه آآ بهارات تولع نار كده. طيب بتعمل ايه بقى؟ تراود فتاها عن نفسه. كمان كمان العبد بتاعها يعني حتى مش قائد الجند. مش مسلا محارب
شجاع مش مهندس من آآ سلاح المهندسين اللي بانيين الاهرامات. لا لا لا دي نزلت في مستواها من انها امرأة العزيز ونزلت في المستوى انها كمان تحاول تغوي بتاعها شوفوا القصة عاملة ازاي
امرأة العزيز تراود فتاها عن نفسه تيجوا نضحك عليها شوية قد شغفها حبا. اضحكوا بقى. ده مد الضحك على زوجة اقوى رجل في مصر وهي بتموت في دباديب العبد بتاعها. قد شغفها حبا
اشوف كمية البهارات اللي اتحطت. طبعا الست سمعتها اتدمرت في البلد وتستاهل بس هي مش سهلة ايه يا ست مش سهلة هتعرف بقى تاخد بطاقة وهتثبت ان هي مش لوحدها اللي متساهلة في شرفها. لأ
يعني ايه ما تعملوش علي رابعة العدوية انتم. انا هاوريكم انتم مين. هتشوفوا دلوقتي هتعمل ايه هي حبت تعمل حاجة تواري بها ان اي واحدة في هذا المجتمع الفاسد مستعدة تعمل نفس الحكاية لو شافت يوسف
الشيخ بتاعي لما كان بيشرح لنا الجزء ده في القصة دي كان بيفكرنا باغنية عبدالحليم حافز بتلوموني ليه ؟ ما شفتوش عينيه هي عملت معهم كده بقى. اقرا معي من الاية واحد وتلاتين للاية تلاتة وتلاتين. وهتعرفوا ليه باخليكم تقروا التلات ايات مع اربعة دول بالزات
في سبب فلما سمعت هو احنا استعذنا بالله واحنا بنقرا ولا لأ اعوذ بالله السميع العليم من الشيطان الرجيم. فلما فلما سمعت بمكرهن ارسلت اليهن اعتادت لهن متكأ واتت كل واحدة منهن سكينا
وقالت اخرج عليهن. فلما رأيناه اكبرنه وقطعن ايديهن وقلن حاشا لله ما هذا بشرا ان هذا الا ملك كريم ولك فدى ليكن الذي فيه ولقد راودته عن نفسه فاستعصم ولئن لم يفعل ما امره
من الصاغرين قال ربي السجن احب الي مما يدعونني اليه. والا تصرف عني كيدهن اليهن واكن من الجاهلين حط خط تحت اصبه اليهن القصة كما في التفاسير انها سمعت بمكرهن اي تدبير الخفي اللي عملوه وهو نشر الفضيحة في البلد
فعزمتهم على عزومة واعدت لهم طعاما واعدم ريحة متكأ وادت كل واحدة منهن سكينة. اتفضلي وهم بيخلوا وبياكلوا قالت له اخرج عليهم. عليهن من الزهول والدهشة بدل من كتر الحلاوة من كتر جماله. بدل ما يقطعوا البرتقان
قطعوا ايديهم وهم مش حاسين في مفسرين ذهبوا الى انهم قطعوا ايديهم فصلوها خالص عن اجسامهم ورموها كعقاب لانفسهم مش من الزهول طبعا ده انتم هتشوفوه اكسترين جدا. انا شايف ان ده اوقع من التانيين اللي قالوا ان هم من كتر الجمال قطعوا ايديهم
بس انا مش موافق عليه برضو. وهافهمكم دلوقتي هو اصله ايه وقلنا حاشا لله ما هذا بشرا ان هذا الا ملك كريم. لا يمكن ده يكون بشر. ده ملاك ولحد النهاردة لما يحبوا يوصفوا حد انه جميل. يقولوا ده وشه ملائكي وجهها ملائكي. ايه ده ملاك ده ولا ايه؟ فبيضرب
مسلا بالملائكة في الجمال ما اعرفش ليه! بس من زمان بيدل المسل بالملائكة في جماعة يعني حاجة فوق جمال البشر الرسول عليه الصلاة والسلام بيقول ان يوسف اوتي شطر الحسن. يعني نص الجمال اللي ربنا خلقه كان في يوسف. ده يا جماعة كناية
عن الجمال الشديد شايفين فعلا فاهمة ان يبقى الجمال خمسين في المية منه في سيدنا يوسف يا جماعة بلاش تفهم الكلام آآ حرفيا كده اوحش حاجة انك تفهم القرآن الكريم او السنة النبوية حرفيا لازم تفهم ان دي كلها ميتافورز دي كلها كناية دي كلها استعارات
يا شاطرة الجمال يعني ما كانش شبه اخوكم فاضل سليمان يعني. يعني كان حلو يعني. يعني كان كان جميل. طيب بس الحقيقة ما تزعلوش مني بقى هذا الفهم للايات دي يجعل القصة ساذجة جدا الى اقصى درجة
اول حاجة الاكل بالشوكة والسكينة ده حاجة حديسة جدا فمن امتى كان بيتحط سكينة قدام كل شخص بياكل. هو اتحط سكينة اه بس ده ممكن يكون عشان فيه اتفاق على كده. فيه حاجة هتتعمل بالسكينة دي
وممكن يكون عشان في نوع من الطعام بالزات ان في قراءة متكل متكا يعني برتقال برتقال او موالح. حاجة هتحتاج تتقطع او تتقشر بالسكينة. ماشي الاية تلاتة وتلاتين قلت لكم حطوا خط تحت ايه
قال بصوا في الاية تلاتة وتلاتين. قال رب السجن احب الي مما يدعونني اليه كلهم باعوه لحامه والا تصرف عني كيدهن اصب اليهن واكن من الجاهلين. ازا كلهم راودوه عن نفسه
المفسرين تجاهلوا الجزئية دي وقالوا هم مسلهم قالوا له يستجيب لطلب امرأة العزيز ليه يعني وبعدين هو قال اصب اليهن مش اصب اليها فكلهم راضوه عن نفسه هم في بيت واحدة ست مش في بيتهم. هيرودوه عن نفسه ازاي
يبقى كل واحدة فيهم حاولت معه انها تقنعه باقامة علاقة معها هي كمان او معها هي يبقى السكينة ده كان جزء من الاتفاق. انتم بتتكلموا علي وبتقولوا ان انا بموت في دباديب العد بتاعي! طيب. نتفق
ادي سكينة قدام كل واحدة فيك اهو عشان تبقى تقطع بها برتقان وهاطلعه قدامكم تشوفوه اللي فيكم هتعزرني وتكفر عن زنبها في حقي بانها تجرح نفسها بالسكينة قطعنا ايدينا عملت قاطعة. اه اسمها جرحت نفسها. تجرح نفسها بالسكينة في ايدها هاقعدها
معه تتكلم معه وتبقى تحاول هي بقى معك. تقنعه لو قدرت طلع قدامهم زي القمر في ليلة البدر. راحت الاربعة خمسة. هو مش مليون واحدة يعني. هم الاربعة اللي قاعدين ولا الخمسة اللي قاعدين كل واحدة فيهم شافت المنزر ده. بصراحة
فرصة انها تتكلم معه وتحاول معه. وراحت جارحة نفسها يعني اعترفت بان امرأة العزيز لها حق وعزارتها في اللي هي عملته وروضوها لنفسه ده في مصلحة امرأة العزيز ما هي مش قادرة عليه ومش قادرة تقنعه. فلو واحدة التانية اقنعته انها عجبته هيبدأ يتنازل عن مبادئه. والمعصية تجيب معصية
لان انا بقول الكلام ده ليه؟ لان الاية ما بتقولش انهم جرحوا نفسهم من الذهول ولا من الدهشة نقرا تاني بقى الايات مع بعض كده. اقرا معي الاية واحد وتلاتين
فلما سمعت بمكرهن سمعت هم عملوا ايه ارسلت اليهن عزمتهم واعتدت لهن متكئا وفاسد قاعدة مريحة وحاطط اكل واتت كل واحدة منهن سكينة. ادت كل واحدة سكينة خلاص فيه سكينة قدام كل واحدة منهم. وقالت اخرج عليهن عند وجهه قال تخرج عليهن
واديته امر يخرج من المطبخ عشان يشوفه. يعني ايه اخرج؟ هم قاعدين فين؟ ما هو يخرج هو يخرج من المطبخ. هو كان جوه قلت له اخرج مش مع كده هو يخرج مكان مفتوح يعني
وقالت اخرج عليهن فلما رأيناه اكبرناه وقطعن ايديهن لما شافوه احترموه وكبر في نزرهم جدا لا لا لأ مش ممكن وقطعوا ايديهن يعني جرحوا نفسهم كل واحدة عملت قطعة في ايدها ما فيش حاجة بتقول من الزهول خالص
ما فيش حاجة بتقول ان هم راحوا مريلين وهم مش واخدين بالهم وايه ده يا جماعة؟ ما فيش الكلام ده خالص وقلن حاشا لله ما هذا بشرا؟ ان هذا الا ملك كريم. قال له لا يمكن ده يكون بشر. حاشا لله تعبير بيستخدم بمعنى لا يمكن
لا يوم حاشى لله ما هذا بشر. لا يمكن ده يكون بشر. لا يمكن ربنا يسمح بان فيه بشر يبقى بالجمال ده. حاشا لله ما هذا بشر ان هذا الا ملك كريم. يا ملاك
علاج جميل هل فيه سيرة ان هم قطعوا ايديهم من الزهور؟ ما فيش. ولا في السنة ولا في القرآن يعني لو من الذهول كان ربنا هيقول لنا على فكرة وقطعنا ايديهن ذهولا مثلا
لان ده شيء غير طبيعي يعني معقول بقى اللي بالصدفة كلهم كانوا بيقشروا برتقان في اللحزة دي. وما فيش واحدة منهم لما ظهر توقفت عن التأشير. لأ كلهم كملوا ما شافوش برتقان في حياتهم قبل كده ولازم ياكلوا برتقان فراحوا مكملين فراحوا قاطعين ايديهم يعني الموضوع انا شايف ان الفهم ده سازج جدا وان الفهم بتاع
قاتل ده تلميز ابن عباس اللي قال انهم قطعوا ايديهم بالقصد بس طبعا في كلام ان هم فصلوا ايديهم ورموها ده ده زيادة اوي ممكن يكون اللي قاله انهم قطعوها بالاصل
مش معناها انهم فصلوها لكن الموضوع كان قصد مش من الزهول ولا حاجة. وانا مع هزا الرأي انهم قطعوها بالقصد بس قطعوها بالقصد يعني جرحوا نفسهم بالقصد. طيب. اقرأ معي اتنين وتلاتين
قالت خلاص قطعوا ايديهم اعترفوا قالت فذلكن الذي لم تنني فيه ولقد راودته عن نفسه فاستعصم. ولئن لم يفعل ما امره ليسجنن وليكونن من الصغر. هو ده اللي قال لها استغفري لذنبك
لما اعترفوا بجماله وعزروها قالت ايه ؟ فذلكن الذي لمتنني فيه. اهو الملاك ده هو اللي انتم بتطلبوني عليه وايوة ولقد راودته عن نفسي فاستعصم ايوة انا عملت كده وحاولت معه وهو رفضه وبالغ في الرفض استعصم يعني
يعني بالغ في الاعتصام بالغ في العصمة. عصم نفسه بشدة بس انا مش هسكت بس انا مش هسكت ولئن لم يفعل ما امره ليسجنن وليكونن من الصاغرين. ولسه هامره بالفحشاء. حسب فهمي انا بقى بعد ما قطعوا ايديهم انها
تؤمروا بالفحشاء ومعهم هم كمان هيبقى الدنجوان بقى بتاعهم كلهم ستات القصر وده يوريك مدى الفساد الاخلاقي بتاع هذه المجتمعات ولان لم لم يفعل ما امره ليسجنن وليكونن من الصاغرين. لو ما سمعش الكلام المرة دي فيها سجن
البسه قضية تحرش. وهيتسجن وليكونن من الصاغرين وهيتزل. هيبقى زليل يعني هيعمل ايه هيعمل ايه ده غلبان قال ربي السجن اه راح بقى للقوة الكبيرة لجأ للقوي قال ربي السجن احب الي مما يدعونني اليه. والا تصرف عني كيدهن اصب اليهن
لكم من الجاهلين هسألكم بقى سؤال وركزوا معي جدا لو سمحتم تركزوا معي كلكم وردوا بكلمة واحدة في التعليقات دلوقتي بسرعة لما قال قال ربي السجن احب الي مما يدعونني اليه
اقروا الجزء ده تاني وقولوا لي سيدنا يوسف بيتكلم عن الحب ولا عن الكره قال رب السجن احب الي مما يدعونني اليه. يبقى بيتكلم عن الحب ولا عن الكره اكتبوا ما تخافوش يلا
قال ربي السجن احب الي مما يدعونني اليه. هو بيتكلم عن ايه؟ الحب ولا عن الكره انتم جامدين والله الله يفتح عليكم. عن الكورة. صح؟ برافو عليكم حسين يونس بيتكلم عن الكورة. بيتكلم عن مدى كرهه للمعصية
كرهه للزنا وللمعصية التي تغضب الله فقال عن السجن اللي كل الناس بتكرهه وما فيش اي حد بيحبه ان هو بيحبه اكتر من المعصية وهو ما بحبوش يبقى كرهه للمعصية اكبر من كرهه للسجن
انتم التعبير الفني اللي في الاية الاية بتتكلم عن مدى كراهية يوسف للمعصية فبدل ما يقول اني بكره المعصية اكتر ما بكره السجن راح معبر عنها بطريقة فنية جدا. قال رب السجن احب
الي مما يدعونني اليه اللي ما فهمش بقى ايه كل سنة وانت طيب بعد ما نخلص رجع الفيديو للحتة دي واسمعها تاني. بس بس دي مهمة قوي ولزيزة لطيفة جدا في الاية. طيب
اه اقرا الاية تلاتة وتلاتين معايا. قال رب السجن احب الي مما يدعونني اليه يدعونني اليه. كل واحدة منهم دعته لنفسها ودفعت التمن مش جرحت نفسها دفعت التمن. وردت لامرأة العزيز اعتبارها انها بتعترف بانها بتعذرها
والا تصرف عني كيدهن اصب اليهن. يبقى المراودة حاصلة من كل واحدة فيهم واكن من الجاهلين. جاهلين! طب خليها من العاصين من الفاسقين لكن ليه من الجاهلين يقول الانوسي الذين لا يعملون بما يعلمون
للجاهلين. يبقى الجاهل انسان عنده علم لا يعمل بعلمه لان لان من لا جدوى لعلمه فهو ومن لا يعلم سواء اللي ما فيش فايدة من علمه زيه زي اللي ما يعرفش اصلا
هو بيقول يا رب قويني يا رب حتى لا الين لو السجن او المعصية فانا اخترت السجن بس قويني عشان ما اضعفش يا رب اقرا اربعة وتلاتين فاستجاب له ربه فصرف عنه كيدهن انه هو السميع العليم
الكيد كان اما الفاحشة مع النسوة واما السجن يا كده يا كده. خلاص بتاعهم. ياه انت بتاكل الفاحشة يا اما السن فربنا صرف عنه هزا الكيد خلاص قدر قواه وقوى عزيمته واستطاع انه يصمد ويستعصم ويعف نفسه
طيب ثم بدا لهم اقرا بقى خمسة وتلاتين ثم بدا لهم من بعد ما رأوا الايات ليسجننه حتى حين بعد ما شافوا الادلة والقميص مقطوع من ضهره والشاهد قال لو القميص مقطوع من الضهر تبقى هي كسابة وهو صادق
بعد ما شافوا ان كل الادلة لصالحه وبتبرئه قرروا يسجنوه تحيا مصر قال النبي صلى الله عليه وسلم انما اهلك الذين من قبلكم انهم كانوا كانوا اذا سرق فيهم الشريف تركوه
واذا سرق فيهم الضعيف اقاموا عليه الحد مجتمعات فاسدة. المدان فيها اللي بيخش السجن مش المجرم الضعيف الغلبان اللي ما لوش ضهر بينضرب على بطنه. عندنا احنا المسل ده في مصر ها؟ هي زوجة اقوى رجل في الدولة مش هتدخل السجن
ما تقوليش هي مجرمة مجرمة مجرمة ما تقوليش الادلة ضدها. العدل والكلام الفارغ ده مش هنا العجيب ان السجن ذكر مرء في القرآن الكريم في قصة سيدنا يوسف وفي قصة سيدنا موسى
والاتنين في مصر والاتنين تم التهديد بالسجن ظلما في سورة الشعراء فرعون بيقول قال لان اتخذت الها غيري لاجعلنك من المسجونين فبيهددوا يا تشرك بالله يا اما السجن. حرية عقيدة يبقى مصيرك في السجن
وهنا ولئن لم يفعل ما امره ليسجنن. وليكونن من الصاغرين. يا اما الفاحشة يا اما السجن دي الحقيقة بقى عشان في ناس بتستخدم الكلام ده ضد مصر. لأ ده مش ضد مصر بالعكس
ده معناه ان مصر من قديم الازل فيها صراع بين الحق والباطل. الحق الضعيف والباطل القوي وهذا الصراع نتيجة عدم استسلام اهل الحق مهما كانوا ضعفاء اهل الحق في حتت كتيرة جدا استسلموا
اهل الحق مهما بلغ بهم الضعف دايما ما بيستسلموش. مما يؤدي لتحقيق سنة الله سنة من سنن الله اسمها سنة التدافع تدافع التدافع ربنا بيقول في سورة البقرة ولولا دفع الله الناس بعضهم ببعض لفسدت الارض
وفي قراءة ولولا دفاع الله الناس بعضهم ببعض لفسدت الارض التدافع هو ان اهل الحق يقوموا لتوحيد كلمتهم واعداد انفسهم ثم يقوموا فيدفعوا اهل الباطل ده اسمه سنة التدافع من السنن الالهية. فلا تسمحوا لاحد ان يستخدم هذه الايات للاساءة لبلد او للاساءة لشعبه. كل بلد وكل
شعب فيه الصالح وفيه الطالح. لا يمكن هتجد شعب كله كويس مش هيحصل ما فيش ده ضد سنن الله في الكون اصلا. هيبقى فيه ازاي تمايز بين الناس؟ ففيه اختبار ازاي؟ لازم تحدث فتن ولازم يحدث تداول
ولازم يحدث تمايز ليميز الله الخبيث من الطير خلاص؟ يلا روحوا بقى قيسوا الضغط بتاعكم. ومن بكرة ان شاء الله الضغط هيبدأ ينزل لان بعد كده الصورة خلاص ايه يعني يعني القصص اللي فيها خيانة واستضعاف والكلام ده عدت الحتة
هيبدأ في الصعود ان شاء الله بعد كده. ونتوقف هنا ان شاء الله. اللهم انا نسألك حبك وحب من يحبك وحب كل عمل يقربنا الى حبك. اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك والى ملائكتك وانبيائك اولئك ورسلك وعبادك الصالحين واجعلنا ممن يحبك ويحب ملائكتك وانبيائك ورسلك وعبادك الصالحين
اللهم احي قلوبنا بحبك واجعلنا لك كما تحب اللهم اجعلنا نحبك بكل قلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك. وتوحدت
على دعوتك وتعاهدت على نصرة شريعتك. فوثق اللهم رابطتها. وادم مدها واهدها سبلها. واملأ بنورك الذي لا يخبو. واشرح صدورها بفيض الايمان بك وجميل التوكل عليك. واحيها يا مولانا بمعرفة
وامتها على الشهادة في سبيلك. انك نعم المولى ونعم النصير. والسلام عليكم ورحمة الله وبركاته